Tarmo Leinatamm

Tarmo Leinatamm (2. september 1957 Keila – 13. oktoober 2014) oli eesti dirigent, koomik ja poliitik.

Elukäik
1976. aastal lõpetas ta Georg Otsa nimelise Tallinna Muusikakooli ja 1981. aastal Tallinna Riikliku Konservatooriumi.

Aastail 1981–1991 oli ta Vanemuise peakoormeister. 1980. aastate keskel oli Tartu ansambli Plastmass juht. Aastatel 1991–1994 Rahvusooper Estonia dirigent, 1994–1999 Tallinna Filharmoonia direktor.

Ta oli ka AS Trio LSL direktor.

Tarmo Leinatamm dirigeeris 1996. ja 1997. aasta Eurovisiooni lauluvõistlusel, sealne orkester tunnustas teda erakorralise parima dirigendi preemiaga.

Tallinna linnahallis dirigeeris ta muusikale "Jeesus Kristus superstaar", "West Side'i lugu", "Kiss Me, Kate".

Ta osales mitmes ansamblis, näiteks Harmoonikud, Elektra, ROSTA aknad. Ta esines sageli Kuku raadios ja televisioonis. Leinatamm oli üks Kreisiraadio liige. 2008. aasta Eurovisiooni lauluvõistlusel oli ta Eesti esindajana laulu "Leto svet" üks esitajaist.

Poliitiline tegevus
Ta kuulus 1995. aastast Reformierakonda.Äriregister 

Ta oli aastatel 2003–2007 X Riigikogu ja 2011–2014 XII Riigikogu liige.

Tunnustus
1987 – ETL noore muusiku preemia

Isiklikku
Ta oli abielus laulja ja ilusalongi omaniku Siiri Leinatammega (sündinud Kokla; 1958).

Tütar Kirke on moedisainer.

Tütar Kris Leinatamm-Sepp on koolitaja ja coach.

Vaata ka
Kreisiraadio

Viited

Välislingid
Tarmo Leinatamm rääkis esimest korda võitlusest vähiga, 2. september 2013
Piret Kooli. Tarmo Leinatamme viimane intervjuu: Saatus kinkis mulle päevi juurde, sest tõstsin viha kõrvale, delfi.ee, 14. oktoober 2014

Kategooria:Eesti dirigendid
Kategooria:X Riigikogu liikmed
Kategooria:XII Riigikogu liikmed
Kategooria:Eesti humoristid
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1957
Kategooria:Surnud 2014